smcproject/ml-wiki-sentences huggingface dataset:
എന്നാൽ  2011 ലെ ജൂലൈ മാസത്തിൽ  അന്റാർട്ടിക്കയിൽ നിന്നും വീശി അടിച്ച അതിശക്തമായ ഒരു ശീത കൊടുംകാറ്റ് ഈ പീഠഭൂമിയിൽ പ്രവേശിക്കുകയും 30 സെ.
മീ രേഖപ്പെടുത്തിയ ഹിമാപാതത്തിനു ഹേതുവാവുകയും ചെയ്തു .
തദ്ദേശവാസികളെ, പ്രത്യേകിച്ച് ഈ മരുപ്രദേശത്തുള്ള ബൊളീവിയയിലെ ജനങ്ങളെ ഒറ്റപ്പെടുത്തിയ ഇത്, പ്രദേശത്തെ ഖനികളുടെ പ്രവർത്തനം താൽക്കാലികമായി തടസപ്പെടുതാനും കാരണമായി.
ഡ്രൈവർമാർ ഉൾപ്രദേശങ്ങളിൽ അകപ്പെടുകയും, ഇത് രക്ഷാപ്രവർത്തകരുടെ ജോലിഭാരം അധികമാക്കുകയും ചെയ്തു.
തങ്ങളുടെ ജീവിതത്തിലെ തന്നെ ഏറ്റവും തീവ്രമായ കാലാവസ്ഥാ വ്യതിയാനമായി ചില സ്ഥലവാസികൾ ഈ പ്രതിഭാസത്തെ വിശേഷിപ്പിക്കുന്നു.
എന്നാൽ ചില കാട്ടുചെടികൾ പൂക്കുന്നതിന് ഈ ജല ലഭ്യത കാരണമാവുകയും അത് ഈ മരുഭൂമിയിയെ ഒരു പുഷ്പാവരണം അണിയിക്കുകയും ചെയ്തു.
വരൾച്ച
ലോകത്തിലെ ഏറ്റവും വരണ്ട പ്രദേശം എന്നാണ് അറ്റക്കാമ മരുഭൂമിയെ പൊതുവേ വിശേഷിപ്പിച്ചു പോരുന്നത്.
ചിലിയിലെ അന്റൊഫഗാസ്റ്റ പ്രദേശത്തുള്ള യുംഗായ് പട്ടണം പോലുള്ള സ്ഥലങ്ങൾ പ്രത്യേക പരാമർശം അർഹിക്കുന്നു.
ഈ പ്രദേശത്തെ വാർഷിക വർഷപാതം 1 മി.മീ യിൽ കുറവാണ്.
ഇതുവരെ മഴ രേഖപ്പെടുത്താത്ത ചില കാലാവസ്ഥ നിരീക്ഷണ കേന്ദ്രങ്ങൾ ഈ പ്രദേശത്തുണ്ട്.
ഈ മരുഭൂമിയുടെ മധ്യഭാഗത്തുള്ള ചിലിയിലെ അന്റൊഫഗാസ്റ്റ , കലാമ , കോപ്പിയാപ്പോ എന്നീ പ്രദേശങ്ങളിൽ തുടർച്ചയായ 4 വർഷങ്ങൾ വരെ മഴ രേഖപ്പെടുതാതിരുനിട്ടുണ്ട് .
ലഭ്യമായ തെളിവുകളുടെ അടിസ്ഥാനത്താൽ1570നും 1971നും ഇടയിലുള്ള കാലഘട്ടത്തിൽ ഈ മരുഭൂമിയിൽ കാര്യമായ വർഷപാതം ലഭിച്ചിട്ടില്ലെന്ന് വിശസിച്ചു പോരുന്നു .
ഈ പ്രദേശത്തുള്ള വളരെ ഉന്നതമായ പർവ്വതങ്ങൾ വരെ മഞ്ഞിന്റെ അംശം ഇല്ലാതെ വരണ്ടു കാണപ്പെടുന്നു എന്നത് വളരെ വിചിത്രമായ ഒരു വസ്തുതയാണ്.
അറ്റക്കാമയിലെ നദീതടങ്ങൾ 120,000 വർഷങ്ങളായി വരണ്ടു കിടക്കുകയാണെന്ന് ബ്രിട്ടീഷ്‌ ശാസ്ത്രകാരന്മാർ നടത്തിയിട്ടുള പഠനങ്ങൾ സൂചിപ്പിക്കുന്നു .
എന്നിരുന്നാലും, അറ്റക്കാമയിലെ ചില പ്രദേശങ്ങളിൽ താരതമ്യേന ശക്തമായ സമുദ്രജന്യമായ മൂടൽമഞ്ഞ് കണ്ടുവരുന്നു.
തദ്ദേശീയമായി കാമൻചാച എന്നറിയപ്പെടുന്ന ഈ മൂടൽമഞ്ഞ് ചില ആൽഗകൾ , പായലുകൾ , കള്ളിമുൾ ചെടികൾ എന്നിവകളുടെ വളർച്ചയെ സഹായിക്കുന്നു.
ഭൂമിശാസ്ത്രപരമായി അറ്റക്കാമയിലെ വരൾച്ചയുടെ കാരണങ്ങൾ താഴെ പറയുന്നവയാണ്‌: ഈ മരുഭൂമി ചിലിയൻ കടൽത്തീര പർവ്വതനിരയുടെ മഴനിഴൽ പ്രദേശത്ത് സ്ഥിതി ചെയ്യുന്നതിനാൽ, ശാന്തസമുദ്രത്തിൽ നിന്നുള്ള ഈർപ്പം എത്തിപെടുന്നില്ല.
ആന്തിസ് പർവ്വതനിരകളുടെ അത്യുന്നതി ആമസോൺ തീരങ്ങളിൽ രൂപപ്പെടുന്ന മഴമേഘങ്ങൾ അറ്റക്കാമയിൽ എത്തുന്നതിനെ തടയുന്നു.
ഹംബോൾട്ട് ജലപ്രവാഹവും തെക്ക് പസഫിക് ഹൈയും ചേർന്നുണ്ടാക്കുന്ന ഇൻവേർഷൻ പാളി .
ഈ പ്രദേശത്തിന്റെ കാലാവസ്ഥയിൽ ഗണ്യമായി മാറ്റം വരുത്തുമായിരുന്ന മഴ കരയിലെക്കെതിപ്പെടാതെ കടലിൽ തന്നെ പെയ്തുപോവുന്നു.
സമുദ്ര തീരത്തോട് തൊട്ടു കിടക്കുന്ന ഹംബോൾട്ട് ശീതജലപ്രവാഹമാണ് ഇതിനു പ്രധാന കാരണം.
സസ്യജാലം പൂക്കുന്ന മരുഭൂമി
എൽ നിനോ എന്ന പ്രതിഭാസം ശൈത്യകാലത്ത്‌ ഉണ്ടാക്കുന്ന അധിക വർഷപാതം ചില വർഷങ്ങളിൽ അറ്റക്കാമയെ (പ്രത്യേകിച്ചു ഉത്തര ചിലിയിൽ) ചില അപൂർവ ഇനം സസ്യങ്ങൾ ഒരു പുഷ്പാവരണം കൊണ്ട് മൂടുന്നു.
സെപ്തംബർ മുതൽ നവംബർ വരെ ഉള്ള കാലത്ത് കാണപ്പെടുന്ന ഈ പ്രതിഭാസം സ്പാനിഷ് ഭാഷയിൽ ദിസ്യെർതൊ ഫ്ലോരിദോ എന്നറിയപ്പെടുന്നു .
ഈ മരുഭൂമി, ചില അപൂർവമായ കള്ളിമുൾ ചെടികൾക്കും അതുപോലെ തന്നെ ജലശേഖരണികളായ മറ്റു ചില സസ്യങ്ങൾക്കും വാസസ്ഥലം ഒരുക്കുന്നു.
ജനങ്ങളുടെ തൊഴിൽ അറ്റക്കാമയിലെ ഒരു പാത
വളരെ താഴ്ന്ന ജനസാന്ദ്രതയുള്ള അറ്റക്കാമയിലെ നഗരങ്ങൾ അധികവും ശാന്തസമുദ്ര തീരത്തോട് ചേർന്ന് കാണപ്പെടുന്നു .
ഉൾ പ്രദേശങ്ങളിലുള്ള ചില മരുപ്പച്ചകളും താഴ്‌വരകളും ചിലിയിലെ കൊളംബിയൻ സമൂഹങ്ങൾക്ക് മുൻപുള്ള  ജനങ്ങളുടെ പ്രധാന ആവസകേന്ദ്രങ്ങലാണ്‌.
ഈ മരുപ്പച്ചകളിൽ നഗരവികസനവും ജനസംഖ്യാ വളർച്ചയും വളരെ മുരടിച്ചതാണ് .
ഇരുപതാം നൂറ്റാണ്ട് മുതൽ തീരദേശ നഗരങ്ങൾ, ഖനികൾ തുടങ്ങിയവയുമായി  ഈ പ്രദേശത്തിന് ജലത്തിന് വേണ്ടിയുള്ള പല സംഘർഷങ്ങലിലും ഏർപ്പെടേണ്ടി വന്നിട്ടുണ്ട്.
സമുദ്ര നിരപ്പിന് 2000 മീ.
(7000 അടി) ഉയരത്തിൽ സ്ഥിതിചെയ്യുന്ന സാൻ പെദരോ അറ്റക്കാമ  എന്ന പട്ടണം ഇതിന് ഉത്തമ ഉദാഹരണമാണ്.
ഈ പട്ടണത്തിലെ പ്രധാന ദേവാലയം 1577 ഇൽ നിർമ്മിച്ചത്‌ സ്പെയിൻകാരാണ്.
ഇൻകാ സാമ്രാജ്യത്തിനു മുൻപുള്ള ചരിത്രാതീതമായ കാലഘട്ടത്തിൽ ഇവിടെ അറ്റക്കാമെന്യോ എന്ന ഗോത്രവർഗം താമസിച്ചിരുന്നു.
ഇവർ നിർമ്മിച്ച കോട്ടകളാൽ ചുറ്റപ്പെട്ട പൂകാരാസ് എന്നറിയാപ്പെടുന്ന പട്ടണങ്ങൾ പ്രസിദ്ധിയാർജ്ജിചവയാണ്.
16, 17, 18 നൂറ്റാണ്ടുകളിലായി പണികഴിക്കപ്പെട്ട തീരദേശ നഗരങ്ങൾ, സ്പാനിഷ് ചക്രവർത്തിയുടെ സമയത്ത് പോടോസി പോലുള്ള ഖനികളിൽ ഉത്പാദിപ്പിച്ചിരുന്ന വെള്ളി കയറ്റുമതി ചെയ്യാനുള്ള തുറമുഖങ്ങളായി ഉപയോഗിച്ചിരുന്നു.
പത്തൊൻപതാം നൂറ്റാണ്ടിൽ  ചിലി, ബൊളിവിയ, പെറു എന്നീ രാജ്യങ്ങളുടെ അധീനയിൽ വന്ന അറ്റക്കാമ മരുഭൂമി അധികം താമസിയാതെ തന്നെ  അതിർത്തി സംബന്ധമായും, അതുപോലെ തന്നെ ഇവിടെ കാണപ്പെടുന്ന സോഡിയം നിക്ഷേപത്തിന്റെ പേരിലുമുള്ള പല തർക്കങ്ങൾക്കും കാരണമായി.
പസഫിക് യുദ്ധത്തിനു ശേഷം ഈ മരുപ്രദേശത്തിന്റെ ഭൂരിഭാഗവും ചിലിയുടെ അധീനതയിൽ വരികയും, തീരദേശ നഗരങ്ങളെ അന്ദർദ്ദേശീയ തുരമുഖങ്ങളായി വികസിപ്പിക്കുയും ചെയ്തു.
ചിലിയൻ തൊഴിലാളികൾ ഈ തുറമുഖ നഗരങ്ങളിലേക്ക് വൻതോതിൽ കുടിയേറി പാർത്തു.
പത്തൊൻപതാം നൂറ്റാണ്ടിൽ ഗ്വാനോ, വെടിയുപ്പ് എന്നിവയുടെ അമിതമായ ആവശ്യം മൂലം മധ്യ ചിലിയിൽ നിന്നും ഈ പ്രദേശത്തേക്ക് ആളുകൾ വൻ തോതിൽ കുടിയേറിപ്പാർത്തത് ജനസംഖ്യ വളരെയധികം വർദ്ധിക്കുന്നതിനു കാരണമായി.
ഇരുപതാം നൂറ്റാണ്ടിൽ നൈട്രേറ്റ് വ്യവസായം ക്ഷയിക്കുകയും മരുഭൂമിയിലെ ആൺ-ജനസംഖ്യ ചിലിയൻ സർക്കാരിനു തലവേദനയവുകയും ചെയ്തു.
ഖനി മുതലാളിമാരും തൊഴിലാളികളും തമ്മിലുള്ള തർക്കം പ്രദേശത്ത് സംഘർഷാവസ്ഥ പരത്തി.
1950നു ശേഷം ചെമ്പു ഖനികൾ അറ്റക്കാമയെ വീണ്ടും സമൃദ്ധമാക്കി.
എസ്കൊന്തിത, ചുകികമാറ്റ പൊർഫിരി ചെമ്പ് എന്നിവ അറ്റക്കാമയിലെ ചെമ്പ്‌ ഖനികലാണ്‌.
സാൻ പെദരോ അറ്റക്കാമ, വയ്യെനാർ, ഫ്രെയ്രിന എന്നിവ ജനസാന്ദ്രതയുള്ള പട്ടണങ്ങളാണ്.
സാൻ പെദരോ അറ്റക്കാമയിൽ കരകൌശല ഉത്പന്നങ്ങൾ വിൽക്കുന്ന ഒരു ചന്തയുണ്ട് ഉപേക്ഷിക്കപ്പെട്ട നൈട്രേറ്റ് ഖനികൾ
ലോകത്തിൽ ഏറ്റവും കൂടുതലായി സോഡിയം നൈട്രേറ്റ് നിക്ഷേപം കാണുന്നത് അറ്റക്കാമയിലാണ്.
1940കളുടെ ആദ്യം വരെ ഇതിന്റെ ഖനനം നടന്നിരുന്നു.
ചിലിയും ബോളിവിയയും തമ്മിൽ ഈ പ്രകൃതിവിഭവങ്ങൾ മൂലമുണ്ടായ അറ്റക്കാമ അതിർത്തി തർക്കം 19ആം നൂറ്റാണ്ടിന്റെ ആദ്യം ആരംഭിച്ചു.
ഇന്ന് അറ്റക്കാമയിൽ ഒട്ടാകെയായി ചിതറിക്കിടക്കുന്ന ഏതാണ്ട് 170 ഉപേക്ഷിക്കപ്പെട്ട നൈട്രേറ്റ് (അല്ലെങ്കിൽ വെടിയുപ്പ്) ഖനികൾ ഉണ്ട്.
ഇവയിൽ മിക്കവാറും അടച്ചു പൂട്ടിയത് ജർമനിയിൽ കൃത്രിമ നൈട്രേറ്റ് കണ്ടുപിടിക്കപ്പെട്ടത്തിനു (കാണുക - ഹാബർ പ്രക്രിയ) ശേഷമാണ്.
സ്വർണം, വെള്ളി, ചെമ്പ്, ഇരുമ്പ് എന്നീ ലോഹ ധാതുംക്കളും ബോറോൺ, ലിതിയം, സോഡിയം നൈട്രേറ്റ്‌, പൊട്ടാസിയം തുടങ്ങിയ ആലോഹധാതുക്കളും അറ്റക്കാമയിൽ ധാരാളമായി കാണുന്നു.
വാനനിരീക്ഷണ കേന്ദ്രങ്ങൾ
സമുദ്രോപരിതലത്തിൽ നിന്നുള്ള ഉയർന്ന സ്ഥാനം, മേഘരഹിതമായ ആകാശം, വരണ്ട അന്തരീക്ഷം, മലിനമല്ലാത്ത പ്രകാശം, പട്ടണങ്ങളിൽ നിന്നുള്ള റേഡിയോ വികിരണങ്ങളുടെ അഭാവം എന്നീ ഘടകങ്ങൾ മൂലം വാനനിരീക്ഷണത്തിന് ലോകത്തിലെ തന്നെ ഏറ്റവും അനുയോജ്യമായ പ്രദേഷങ്ങളിലൊന്നാണ്‌ അറ്റക്കാമ.
തെക്കൻ യൂറോപ്യൻ വാനനിരീക്ഷനശാല (European Southern Observatory) പ്രവർത്തിപ്പിക്കുന്ന രണ്ട് പ്രധാനപ്പെട്ട നിരീക്ഷണകേന്ദങ്ങൾ ഇവിടെ സ്ഥിതി ചെയ്യുന്നു.
ദി ലാ സില്ല നിരീക്ഷണകേന്ദ്രം (La Silla Observatory) ദി പരാനൽ നിരീക്ഷണകേന്ദ്രം (Paranal Observatory), ഇവിടെ വളരെ വലിയ ദൂരദർശിനി (The Large Telescope) സ്ഥിതി ചെയ്യുന്നു.
അൽമ(ALMA) എന്ന് പേരുള്ള ഒരു പുതിയ റേഡിയോ ദൂരദർശിനി ഇവിടെയുള്ള Llano de Chajnantor-ൽ ജപ്പാൻ, അമേരിക്കൻ ഐക്യനാടുകൾ, യൂറോപ്പ്, കാനഡ, ചിലി എന്നിവർ സംയുക്തമായി ഒക്ടോബർ 3, 2011 ന്  സ്ഥാപിച്ചു.
സി.ബി.ഐ , എ.എസ്.ടി.ഇ , എ.സി.ടി. എന്നിവപൊലുള്ള നിരവധി പദ്ധതികൾ Chajnantor പ്രദേശത്ത് 1999 മുതൽ പ്രവർത്തിച്ചുവരുന്നു.
കായിക വിനോദങ്ങൾ
കാറോട്ടം പോലുള്ള തുറസ്സായ ഭൂപ്രദേശത്ത് നടക്കുന്ന കായിക വിനോദപ്രേമികളുടെ ഒരു ഇഷ്ട സ്ഥലമാണ്‌ അറ്റക്കാമ.
ബാഹ അറ്റക്കാമ റാലി , ബാഹ ചിലി റാലി , ടഗോനിയ റാലി തുടങ്ങിയ  നിരവധി വാഹന റാലി മത്സരങ്ങൾക്ക് ഇവിടം വേദിയാവാറുണ്ട്.
എ.എസ്.ഓ. യുടെ 2009 മുതലുള്ള എല്ലാ വർഷങ്ങളിലും ഇവിടെ ദഖാർ റാലി നടത്തിവരുന്നു.
കോപിയാപോ നഗരത്തിന്റെ പ്രാന്തപ്രദേശങ്ങളിലുള്ള മണൽക്കുന്നുകൾ ഈ തരത്തിലുള്ള കായികമത്സരങ്ങൾക്ക് വളരെ യോജിച്ചതാണ്.
സമീപഭാവിയിലുള്ള ദഖാർ റാലി മത്സരങ്ങൾ ചിലിയിൽ നടക്കുന്നാതായിരിക്കും.
2013ലെ ദഖാർ റാലിയുടെ ആസൂത്രണം ഇതിനകം പൂർത്തിയായി കഴിഞ്ഞു.
ഇവിടെ നടന്നുവരുന്ന മറ്റൊരു കായിക വിനോദമാണ്‌ സാൻഡ്‌ബോർഡിംഗ് .
മണൽക്കുന്നുകൾ ഉപയോഗിച്ചു നടക്കുന്ന വിനോദമായ സാൻഡ്‌ബോർഡിംഗ് സ്പാനിഷ്‌ പടം ഡ്യൂണ എന്നാണ്‌.
അറ്റക്കാമയിലെ ചില ഭാഗങ്ങൾ കാൽനടയായി കുറുകെ കടന്ന് നടക്കുന്ന മറ്റൊരു കായിക ഇനമാണ് അറ്റക്കാമ ക്രോസ്സിങ്ങ് .
സൗര കാറോട്ട മത്സരം
സൌരോർജ്ജം കൊണ്ട് പ്രവർത്തിക്കുന്ന 18 കാറുകൾ പങ്കെടുത്ത ഒരു കാരോട്ടമാത്സരം ഇവിടെ 2012 നവംബർ 15 മുതൽ 19 വരെ നടന്നു.
ലാ മസേദ എന്ന രാഷ്ട്രപതി വസതിയുടെ മുന്നിൽ എല്ലാ കാറുകളും മത്സരത്തിന് മുന്പ് പ്രദർശിപ്പിച്ചിരുന്നു.
ചിത്രശാല സൂര്യാസ്തമയത്തിന് മുൻപുള്ള നയനമനോഹരമായ കാഴ്ച.
ചിലിയൻ ആൻഡീസിലെ ചാജ്നാന്റർ പീഠഭൂമി.
ഈ സ്ഥലത്താണ് എ.എൽ.എം.എ സ്ഥാപിച്ചിരിക്കുന്നത് ചിലിയിലെ അറ്റാകാമ മരുഭൂമിപ്രദേശത്തിന്റെ ഭൂപടം.
ഗുവാനകോസ് ലഗൂൺ വെർദ് ബ്ലൂം മരുഭൂമി അറ്റക്കാമയിലെ ഓന്ത് അറ്റക്കാമയിലെ താഴ്‌വര "ഐസി പെനിറ്റന്റ്സ് ബൈ മൂൺ ലൈറ്റ്" മൂൺ താഴ്‌വരയിലെ കാഴ്ച്ച ഉണങ്ങിയ കുളം.
പാറേനൽ ഒബ്സർവേറ്ററി 360-ഡിഗ്രി പനോരമ ആൻഡിയൻ ഫ്ലാമിംഗോകൾ അവലംബം പുറത്തേയ്ക്കുള്ള കണ്ണികൾ Last Frontier Ex - Atacama Desert Archived 2010-09-27 at the Wayback Machine .
SanPedrodeAtacama.
Net Org News article on "Mars-like Soils in the Atacama Desert, Chile, and the Dry Limit of Microbial Life" Archived 2003-11-19 at the Wayback Machine .
National Geographic feature about Atacama Autonomous Robot Finds Life in Atacama Desert Photos of Atacama Desert landscape, flora and fauna Archived 2013-04-29 at the Wayback Machine .
Atacama's Super-Dry History Wikimedia Commons has media related to Atacama Desert .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അറ്റക്കാമ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അറ്റനെലോൾ ഇംഗ്ലീഷ് വിലാസം https://ml.wikipedia.org/wiki/Atenolol
ഉയർന്ന രക്തസമ്മർദം, ആൻജിന എന്ന ഹൃദയവുമായി ബന്ധപ്പെട്ട നെഞ്ചുവേദന എന്നിവയുടെ ചികിത്സയ്ക്ക് ഉപയോഗിക്കുന്ന ഒരു ബീറ്റാബ്ലോക്കർ മരുന്നാണ് അറ്റനെലോൾ.
ഹൃദയാഘാതത്തിനുശേഷം മരണനിരക്ക് കുറയ്ക്കുന്നതിനും അറ്റനെലോൾ പ്രയോജനപ്പെടുത്തുന്നു.
താളാത്മകമല്ലാത്ത ഹൃദയമിടിപ്പ് (അറിത്മിയ), മൈഗ്രേയ്ൻ എന്നിവയുടെ ചികിത്സയ്ക്കും ഈ മരുന്ന് ഉപയോഗിക്കുന്നു.
വായിലൂടെയോ സിരകളിൽ കുത്തിവയ്ച്ചോ മരുന്ന് ശരീരത്തിലെത്തിക്കുന്നു.
ഇതര രക്തസമ്മർദ്ദ നിയന്ത്രണ മരുന്നുകളുമായി ചേർത്തും അറ്റനെലോൾ ഉപയോഗിക്കുന്നു.
ഹൃദയപേശീകോശങ്ങളിലെ ബീറ്റാ -1 സ്വീകരണികളെ തടയുന്ന രാസവസ്തുവാണിത്.
പാർശ്വഫലങ്ങൾ
മരുന്നിന്റെ പാർശ്വഫലങ്ങളിൽ നെഞ്ചുവേദന കൂടുക, താളംതെറ്റിയ ഹൃദയമിടിപ്പ്, ശ്വാസമെടുക്കാനുള്ള പ്രയാസം, പെട്ടെന്നുള്ള ശരീരഭാരക്കൂടുതൽ, കൈകളിലും കാലുകളിലും തണുപ്പ്, മയക്കം, വിഷാദാവസ്ഥ, ക്ഷീണം എന്നിവ ഉൾപ്പെടുന്നു.
അറ്റനെലോൾ ടൈപ്പ് -2 പ്രമേഹരോഗത്തിന് കാരണമാകുന്നതായും കണ്ടെത്തിയിട്ടുണ്ട്.
ആസ്ത്മ പോലുള്ള ശ്വാസകോശരോഗങ്ങൾ ഉള്ളവരും താഴ്ന്ന രക്തസമ്മർദ്ദമുള്ളവരും അറ്റനെലോളിനോട് അലർജി ഉള്ളവരും മരുന്നുപയോഗിക്കരുത്.
1969 ൽ അറ്റനെലോളിന്റെ പേറ്റന്റ് സ്ഥാപിച്ചുകിട്ടുകയും 1975 ഓടെ മരുന്നായി പ്രയോജനപ്പെടുത്തുകയും ചെയ്തു.
ഒരു ജനേറിക് മരുന്നായി ഇത് ലഭ്യമാണ്.
മരുന്നുപയോഗം
ഉയർന്ന രക്തസമ്മർദം, നെഞ്ചുവേദന, ക്യു.ടി. സിൻഡ്രോം, അക്യൂട്ട് മയോകാർഡിയൽ ഇൻഫാർക്ഷൻ, സുപ്രാവെൻട്രിക്കുലാർ ടാക്കികാർഡിയ, വെൻട്രിക്കുലാർ ടാക്കികാർഡിയ എന്നിവയുടെ ചികിത്സയ്ക്ക് ഈ മരുന്ന് ഉപയോഗിക്കുന്നു.
മരുന്നിന്റെ പ്രവർത്തനം
സ്വാഭാവികമായി ശരീരത്തിൽ രൂപപ്പെടുന്ന ചില രാസഘടകങ്ങളുടെ പ്രവർത്തനത്തെ തടഞ്ഞാണ് അറ്റനെലോൾ പ്രവർത്തിക്കുന്നത്.
ഹൃദയത്തിലും രക്തക്കുഴലുകളിലും പ്രവർത്തിക്കുന്ന എപിനെഫ്രിൻ പോലുള്ള രാസഘടകങ്ങളാണ് ഈ നിയന്ത്രണത്തിന് വിധേയമാകുന്നത്.
ഇത് ഹൃദയനിരക്കും രക്തസമ്മർദ്ദവും ഹൃദയത്തിൻമേലുള്ള അതിക്ലേശവും ഒഴിവാക്കുന്നു.
രാസഘടന
2-4-(2-ഹൈഡ്രോക്സി-3-(ഐസോപ്രൊപ്പൈൽ അമിനോ)പ്രൊപോക്സി)ഫിനൈൽ)എഥനാമൈഡ് എന്നാണ് അറ്റനെലോളിന്റെ തൻമാത്രാരൂപം.
ഒരു ഐസോപ്രൊപ്പൈൽ അമിനോപ്രൊപ്പനോൾ ഡെറിവേറ്റീവ് ആണ് അറ്റനെലോൾ.
അറ്റപരോക്ഷനികുതി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു സംരംഭകൻ ഗവൺമെന്റിലേക്ക് നൽകിയ പരോക്ഷ നികുതിയും ഗവൺമെന്റിൽ നിന്നും സ്വീകരിച്ച സബ്‌സിഡിയും തമ്മിലുള്ള വ്യത്യാസമാണ് അറ്റ പരോക്ഷ നികുതി .
ഉൽപ്പാദകരുടെ മേൽ ഉൽപാദനം, ക്രയം, വിക്രയം തുടങ്ങിയവയ്ക്ക് ഗവൺമെൻ്റ് ചുമത്തുന്ന നികുതിയാണ് പരോക്ഷനികുതി .
എക്‌സൈസ് ഡ്യൂട്ടി , വിൽപന നികുതി, വിനോദനികുതി ഇവ പരോക്ഷ നികുതിക്ക് ഉദാഹരണങ്ങളാണ്.
ഇത് ഗവൺമെന്റിലേക്കുള്ള നിർബന്ധിത മാറ്റങ്ങൾ ആണ് അഥവാ അടവുകൾ ആണ്.
അതുപോലെതന്നെ ഗവൺമെന്റിൽനിന്നുള്ള മാറ്റ അടവുകൾ ഉണ്ട്.
ഇത് സബ്‌സിഡി രൂപത്തിലാണ് ലഭിക്കുന്നത്.
അറോറ കാസ്റ്റിലോ ഇംഗ്ലീഷ് വിലാസം https://ml.wikipedia.org/wiki/Aurora_Castillo
കാലിഫോർണിയയിലെ ലോസ് ഏഞ്ചൽസിൽ നിന്നുള്ള ഒരു അമേരിക്കൻ പരിസ്ഥിതി പ്രവർത്തകയും കമ്മ്യൂണിറ്റി ആക്ടിവിസ്റ്റുമായിരുന്നു അറോറ കാസ്റ്റിലോ (1914 - ഏപ്രിൽ 30, 1998).
അവരുടെ വലിയ ലാറ്റിനോ സമൂഹം അവർക്ക് നൽകിയ ബഹുമാനത്തിന്റെ തലക്കെട്ട് ആയ "ലാ ഡോണ" എന്ന പേരിലുമറിയപ്പെടുന്നു.
1984 ൽ അവർ മദേഴ്സ് ഓഫ് ഈസ്റ്റ് ലോസ് ഏഞ്ചൽസ് (MELA) സ്ഥാപിച്ചു.
ലോസ് ഏഞ്ചൽസിലെ വിഷ മാലിന്യങ്ങൾ കത്തിക്കുന്നതിന്റെയും സംസ്ഥാന ജയിലിന്റെയും ആസൂത്രിതമായ കെട്ടിടത്തെ MELA സംഘടന വിജയകരമായി എതിർത്തു.
1995 ൽ കാസ്റ്റിലോയ്ക്ക് ഗോൾഡ്മാൻ പരിസ്ഥിതി സമ്മാനം ലഭിച്ചു.
മുൻകാലജീവിതം
മെക്സിക്കൻ-അമേരിക്കൻ നാലാം തലമുറയിൽ 1914 ജനുവരി 1 നാണ് അറോറ കാസ്റ്റിലോ ജനിച്ചത്.
സ്വകാര്യ ജീവിതം
കുടുംബം എല്ലായ്പ്പോഴും തനിക്ക് പ്രധാനമാണെന്ന് കാസ്റ്റിലോ പറയുന്നു.
അവരുടെ ഏക സഹോദരൻ ആർതർ കാസ്റ്റിലോ കാൻസർ ബാധിച്ച് 74 ആം വയസ്സിൽ മരിച്ചു.
വിവാഹിതയും മക്കളില്ലാത്തവരുമായ അവരുടെ ഇരട്ട സഹോദരി കനോഗ പാർക്കിൽ താമസിക്കുന്നു.
മറ്റൊരു സഹോദരി ഹെൻ‌റിയേറ്റ കാസ്റ്റിലോയ്‌ക്കൊപ്പം അവരുടെ കുട്ടിക്കാലത്തെ വീട്ടിൽ താമസിച്ചിരുന്നു.
ഒന്നാം ലോകമഹായുദ്ധസമയത്ത് യുഎസ് നേവി റെജിമെന്റൽ സർജന്റ് ബഗ്ലറായ അവരുടെ പിതാവ് അവരുടെ നായകനായിരുന്നു.
ലോസ് ഏഞ്ചൽസിലെ ആദ്യകാല താമസക്കാരിലൊരാളായ അഗസ്റ്റിൻ പെഡ്രോ ഒൽവെറയുടെ കൊച്ചുമകൾ കൂടിയായിരുന്നു കാസ്റ്റിലോ.
1998 ൽ രക്താർബുദം ബാധിച്ച് അവർ മരിച്ചു.
അറോറ കാസ്റ്റിലോ പ്രവർത്തകയായി 1984 ൽ 70 വയസ്സുള്ളപ്പോൾ ആരംഭിച്ചു.
ഈസ്റ്റ് ലോസ് ഏഞ്ചൽസ് പള്ളിയിലെ പ്രാദേശിക പുരോഹിതൻ വനിതാ ഇടവകക്കാരോട് സമീപ പ്രദേശങ്ങളിൽ ഒരു സംസ്ഥാന ജയിൽ നിർമ്മിച്ചതിൽ പ്രതിഷേധിക്കാൻ ആവശ്യപ്പെട്ടു.
സ്ത്രീകൾ ഒന്നിച്ച് MELA രൂപീകരിച്ചു.
കുട്ടികളെ സംരക്ഷിക്കാൻ സ്ത്രീകളെ പ്രേരിപ്പിക്കുകയും അവരുടെ അയൽപക്കത്ത് ജയിലുണ്ടാകുമെന്ന ഭീഷണി സമൂഹത്തെ അറിയിക്കുകയും എല്ലാ തിങ്കളാഴ്ചയും പ്രതിഷേധ മാർച്ചുകൾ നടത്തുകയും കിഴക്കൻ ലോസ് ഏഞ്ചൽസിലെ ജയിലിനെതിരായ കൂട്ടുകെട്ട് പോലുള്ള മറ്റ് ഗ്രൂപ്പുകളുമായി ഐക്യപ്പെടുകയും ചെയ്തു.
പരസ്പരം മക്കളെ (അവരുടെ സ്വന്തം മാത്രമല്ല) അമ്മയെന്ന സാമുദായിക പങ്ക് ഉപയോഗിച്ച് തങ്ങളുടെ സമുദായത്തെ ഒന്നിപ്പിക്കുന്നതിനുള്ള മാർഗമായി MELAയിലെ സ്ത്രീകൾ മറ്റ് അമ്മമാരെ പരിശീലിപ്പിച്ചു.
അമ്മയെക്കുറിച്ചുള്ള അവരുടെ കാഴ്ചപ്പാട് അവരുടെ എല്ലാ കുട്ടികൾക്കും പ്രയോജനപ്പെടുന്ന ഒരു പങ്കിട്ട പ്രവർത്തനവും അവരുടെ കൂട്ടായ ഐഡന്റിറ്റിയുടെയും ശാക്തീകരണത്തിന്റെയും ഭാഗമായിരുന്നു.
വലിപ്പത്തിലും അനുഭവത്തിലും MELA വളരുന്നത് തുടർന്നു.
1987-ൽ ലാൻസർ പ്രോജക്റ്റിനെതിരെ (മുനിസിപ്പൽ മാലിന്യങ്ങൾ കത്തിക്കുന്ന ചൂള) സംഘടന വിജയകരമായ പോരാട്ടം ആരംഭിച്ചു.
1988 ൽ MELA മറ്റൊരു വിഷ മാലിന്യങ്ങൾ കത്തിക്കുന്നതിനെതിരെ പോരാടി.
ഒരു രാസമാലിന്യ സംസ്കരണ പ്ലാന്റ് നിർത്താൻ 1989-ൽ മെലി ഹണ്ടിംഗ്‌ടണിൽ നിന്നുള്ള ഹൈസ്‌കൂൾ വിദ്യാർത്ഥികളുമായി ഐക്യപ്പെട്ടു.
നിലവിൽ, MELA ജലസംരക്ഷണ പരിപാടിയിൽ പങ്കെടുക്കുകയും ലീഡ് വിഷ ബോധവൽക്കരണ പരിപാടി നയിക്കുകയും ഉന്നത വിദ്യാഭ്യാസ പരിപാടികൾക്ക് സ്പോൺസർ ചെയ്യുകയും ചെയ്യുന്നു.
അവാർഡുകൾ
അറോറ കാസ്റ്റിലോയ്ക്ക് 1995 ൽ ഗോൾഡ്മാൻ പരിസ്ഥിതി സമ്മാനം ലഭിച്ചു.
ലോസ് ഏഞ്ചൽസിൽ നിന്നുള്ള ആദ്യ വ്യക്തി, ആദ്യത്തെ ലാറ്റിന, അവാർഡ് നേടിയ ഏറ്റവും പ്രായം കൂടിയ വ്യക്തി എന്നിവയായിരുന്നു അവർ.
അവലംബം 1 2 3 4 {{ cite news }} :  CS1 maint: url-status ( link ) 1 2 3 ↑ Goldman Environmental Prize: Aurora Castillo Archived December 4, 2007, at the Wayback Machine .
(Retrieved on November 15, 2007) ↑ ↑ 1 2 Castillo, Aurora.
In A. Becher, J. Richey, American environmental leaders: from colonial times to the present (2nd ed.).
Amenia, NY: Grey House Publishing.
Retrieved from https://search.credoreference.com/content/entry/ghael/castillo_aurora/0 ↑ ↑
അറ്റപ്യൂർക്ക പർവ്വതങ്ങൾ ഇംഗ്ലീഷ് വിലാസം https://ml.wikipedia.org/wiki/Atapuerca_Mountains
അറ്റപ്യൂർക്ക പർവ്വതങ്ങൾ (സ്പാനിഷ്: Sierra de Atapuerca) വടക്കൻ സ്പെയ്നിലെ, Castile and Leon ലുള്ള അറ്റപ്യൂർക്ക പട്ടണത്തിനു സമീപത്താണ്.
ഉൽഖനനം നടന്നു കൊണ്ടിരിക്കുന്ന സ്ഥലത്തെ ഗുഹകളുടെ സമുച്ചയത്തിൽ നിന്നും ഫോസിലുകളും കല്ലായുധങ്ങളുടെ കൂട്ടങ്ങളും കണ്ടെത്തുകയുണ്ടായി.
അവ ഹോമോ സ്പീഷിസിൽപ്പെട്ടവയുടെ പടിഞ്ഞാറൻ യൂറോപ്പിലെ തന്നെ അറിയപ്പെടുന്നതിൽ ഏറ്റവും ആദ്യത്തെ ആവാസകേന്ദ്രങ്ങളാണ്.
കുഴിച്ചെടുത്ത ആദ്യ സ്പെസിമെനിന്റെ പഴക്കം 1.2 മില്ല്യണിനും 6,00000 വർഷത്തിനും ഇടയിൽ വരും. 'ആർക്കിയോളജിക്കൽ സൈറ്റ് ഓഫ് അറ്റപ്യൂർക്ക' എന്ന പേരിൽ യുനസ്ക്കോയുടെ ലോക പൈതൃകസ്ഥാനമായി അംഗീകരിച്ചു.
പുരാവസ്തു ഖനനസ്ഥലം
ഒരു റെയിൽപ്പാതയുടെ നിർമ്മാണവേളയിൽ Gran Dolina site,  Galería, Elefante, Sima de los Huesos എന്നിവിടങ്ങളിലെ പാറകളിലൂടെയും അവശിഷ്ടങ്ങളിലൂടെയും ആഴമുള്ള കുഴികൾ വെട്ടിയപ്പോൾ ഈ മേഖലയുടെ പുരാവസ്തുപരമായ പ്രാധാന്യം കൂടുതൽ പ്രകടമായി.
പിൽക്കാലത്ത് 1964 ൽ  മനുഷ്യൻ നിർമ്മിച്ച ഉപകരണങ്ങൾ, ആദ്യകാല മനുഷ്യരുടെ, വേട്ടയാടുന്ന വിഭാഗത്തിന്റെ മുതൽ ചെമ്പ് യുഗത്തിലെ മനുഷ്യരുടെ വരെയും ആധുനിക മനുഷ്യരുടെയും  ഒരു വലിയ നിര മനുഷ്യ ഫോസിലുകൾ കണ്ടെത്തുന്നതിൽ Francisco Jordá Cerdá യുടെ മേൽനോട്ടത്തിൽ നടന്ന ഉൽഖനനം വിജയിച്ചു.
1978 മുതൽ 1990 വരെ  Emiliano Aguirreയും പിന്നീട് ചേർന്ന Eudald Carbonell, José María Bermúdez de Castro and Juan Luis Arsuaga എന്നിവരും നയിച്ച സംഘങ്ങൾ കൂടുതൽ കാമ്പെയ്നുകൾ നടത്തുകയും ചെയ്തു.
Castile and León ഗവണ്മെന്റ് ഈ സ്ഥലത്തെ Zona Arqueológica sierra de Atapuerca എന്ന പേരിൽ Espacio cultural ആയി നാമനിർദ്ദേശം ചെയ്തു.
ഈ സ്ഥലം സംരക്ഷിക്കുന്നത് സ്പാനിഷ് നിയമത്തിന്റെ കീഴിലാണ്.
ഇതിനെ Bien de Interés സംസ്ക്കാരിക, പൈതൃക രജിസ്ട്രറിൽ ഉൾപ്പെടുത്തി.
ട്രിങ്കേറ ഡൊളിന റെയില്വേ ട്രെഞ്ചിന്റെ ഭൂപടം.
Trinchera Zarpazos, ഗലേറിയ വ്യവസ്ഥയുടെ ഒരു ഭാഗം (2006) the Homo heidelbergensis Cranium 5 , ഏറ്റവും പ്രധാനപ്പെട്ട കണ്ടുപിടിത്തങ്ങളിൽ ഒന്ന്; വർഷങ്ങൾക്കു ശേഷമാണ്ഏകദേശം പൂർണ്ണമായ ഈ മാന്റിബിൾ കണ്ടെത്തുന്നത്
ഗ്രാൻ ഡൊളിന ഒരു ഗുഹയാണ്.
1981 സെപ്റ്റംബർ മുതൽ ഇത് ഉൽഖനനം ചെയ്തുകൊണ്ടിരിക്കുന്നു.
ഇതിന്റെ അവശിഷ്ടങ്ങൾ TD- 1 മുതൽ TD- 11 വരെയുള്ള 11  അടുക്കുകളായി വിഭജിച്ചിരിക്കുന്നു.
ക്വേവ ഡെൽ മിറാഡോർ
നിയോലിത്തിക് കാലത്തേയും ചെമ്പ് യുഗത്തിലേയും ആദ്യകാല കർഷകരെക്കുറിച്ചും പാലകരെക്കുറിച്ചുമുള്ള വിവരങ്ങൾ ഈ സ്ഥലം തരുന്നു.
Atapuerca site ന്റെ പനോരമാ ദൃശ്യം ഓർക്കിഡ് താഴ്വരയും ഹുൻഡിഡെറോയും
ഇവിടെ നിന്ന് അപ്പർപാലിയോലിത്തിക്ക് കാലഘട്ടത്തിലെ കല്ലായുധങ്ങൾ ലഭിച്ചു.
ഹോട്ടൽ കാലിഫോർണിയ
തുറസ്സായ ഒരു വാസസ്ഥലം രേഖപ്പെടുത്തപ്പെട്ട ചരിത്രം
അറ്റപ്യൂർക്ക താഴ്വരവയിലെ Piedrahita ("standing stone")രേഖകൾ അനുസരിച്ച് 1054ൽ  Ferdinand I of Castile ഉം അദ്ദേഹത്തിന്റെ സഹോദരനായിരുന്ന García V of Navarre ഉം തമ്മിൽ നടന്ന അറ്റപ്യൂർക്ക യുദ്ധം നടന്ന സ്ഥലമാണ്.
ചിത്രശാല Lithic core in flint, section TD-11 of "Galería", Atapuerca Homo antecessor , incomplete skull found in "ഗ്രാൻ ഡൊളിനയിൽ" കണ്ടെത്തിയ അപൂർണ്ണമായ തലയോട്ടി, അറ്റപ്യൂർക്ക കാർണിവോർ തലയോട്ടി ആദ്യത്തെ കണ്ടെത്തലുകൾ നടന്ന റെയിൽവേട്രെഞ്ച് ഇതും കാണുക Devil's Tower (Gibraltar) Forbes' Quarry Human timeline List of fossil sites (with link directory) List of human evolution fossils Orce Pierolapithecus Sidrón Cave Sima de las Palomas അവലംബം Wikimedia Commons has media related to Atapuerca .
അറോറാസെറടോപ്സ് ഇംഗ്ലീഷ് വിലാസം https://ml.wikipedia.org/wiki/Auroraceratops
സെറാടോപിയ എന്ന കുടുംബത്തിലെ ആദ്യ അംഗങ്ങളിൽ പെട്ട ഒരു ദിനോസർ ആണ് അറോറാസെറടോപ്സ് .
ഇവ ജീവിച്ചിരുന്നത് തുടക്ക ക്രിറ്റേഷ്യസ് കാലത്ത് ആയിരുന്നു.
ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ്.
ആർക്കിയോസെറാടോപ്സ് ആണ് അടുത്ത സാമ്യം ഉള്ള ദിനോസർ.
പേര്
പേര്  മുഖത്ത് കൊമ്പുള്ള ദിനോസറുകളുടെ തുടകം എന്ന് അർഥം ആണ് വരിക.
പേര് സൂചിപിക്കും പോലെ തന്നെ ഇവ ഈ കുടുംബത്തിലെ ആദ്യ അംഗങ്ങളിൽ ഒരാൾ ആയിരുന്നു.
ആഹാര രീതി
തത്തകളുടെ പോലെയുള്ള ഒരു ചുണ്ടായിരുന്നു ഇവയ്ക്ക്.
എന്നാൽ മറ്റു നിന്നും വ്യതസ്തമായി ഇവയുടെ ചുണ്ടും തലയും വളരെ പരന്നു ആണ് ഇരികുന്നത്.
തലയോടിയുടെ നീളം 20 സെന്റി മീറ്റർ മാത്രം ആയിരുന്നു.
അവലംബം You, H., Li, D., Ji, Q., Lamanna, M. and Dodson, P. (2005).
"On a new genus of basal Neoceratopsian dinosaur from the Early Cretaceous of Gansu Province, China".
Acta Geologica Sinica 79 (5); 593-597.
അറോസ് മാകേൾ ഇംഗ്ലീഷ് വിലാസം https://ml.wikipedia.org/wiki/Uro%C5%A1_Macerl
സ്ലൊവേനിയയിൽ നിന്നുള്ള ഒരു ജൈവ കർഷകനും പരിസ്ഥിതി പ്രവർത്തകനുമാണ് അറോസ് മാകേൾ (ജനനം 04.07.1968) .
തന്റെ ഫാമിനടുത്ത് അപകടകരമായ മാലിന്യങ്ങൾ കത്തിച്ചുകൊണ്ടിരിക്കുന്ന സിമൻറ് ചൂള പ്രവർത്തിപ്പിക്കുന്ന കമ്പനിക്കെതിരെ നിയമപരമായ വെല്ലുവിളിക്ക് നേതൃത്വം നൽകിയതിന് ശേഷം 2017 ൽ ഗോൾഡ്മാൻ പരിസ്ഥിതി സമ്മാനം നേടി.
ജീവിതരേഖ
ട്രൂബോവ്‌ജെ പട്ടണത്തിനടുത്തുള്ള ഒരു കുന്നിൻ മുകളിലാണ് മാകേലിന്റെ കുടുംബത്തിൽ നിന്നുള്ള ഒരു ഫാം നിൽക്കുന്നത്.
സമീപത്തുള്ള ഫാക്ടറികളിൽ നിന്നുള്ള വായു മലിനീകരണം ഈ പ്രദേശത്തെ ആളുകളെയും വന്യജീവികളെയും വളരെക്കാലമായി ബാധിച്ചിട്ടുണ്ട്.
അക്കാലത്ത് മുത്തച്ഛന്റെ വകയായ ഫാമിലാണ് മാകേൾ വളർന്നത്.
കുട്ടിക്കാലത്ത് ഫാമിൽ നിന്നുള്ള കൽക്കരി പൊടി മലിനീകരണത്തിന്റെ പ്രത്യാഘാതങ്ങൾ താൻ ഓർക്കുന്നുവെന്ന് അദ്ദേഹം പറഞ്ഞു.
23 വയസ്സുള്ളപ്പോൾ ഫാം പ്രവർത്തിപ്പിക്കാൻ തുടങ്ങിയ മാകേൾ വർദ്ധിച്ചുവരുന്ന വായു മലിനീകരണം വിളകളെ വളർത്തുന്നതിൽ നിന്ന് തടഞ്ഞതിനെത്തുടർന്ന് അദ്ദേഹത്തിന്റെ ഭൂമിയിൽ ആടുകളെ വളർത്താൻ സാധിക്കാതെയായി.
മധ്യ സ്ലൊവേനിയയിൽ മാകേൾ താമസിച്ചിരുന്ന പ്രദേശത്തിന് വ്യാവസായിക പട്ടണങ്ങളിൽ നിന്നുള്ള മലിനീകരണത്തിൽ നിന്നുള്ള അന്തരീക്ഷ മലിനീകരണമുണ്ട്.
ഈ പ്രദേശത്ത് ശരാശരി കാൻസർ നിരക്ക്, കുട്ടികൾക്കിടയിലെ ശ്വാസകോശ സംബന്ധമായ അസുഖങ്ങൾ എന്നിവയുണ്ട്.
കൽക്കരിക്ക് പകരമായി മെഡിക്കൽ മാലിന്യങ്ങൾ, പഴയ ടയറുകൾ, മറ്റ് വ്യാവസായിക അവശിഷ്ടങ്ങൾ എന്നിവ പോലുള്ള ഊർജ്ജ സ്രോതസ്സുകൾ കത്തിക്കാൻ തയ്യാറായ കമ്പനികൾക്ക് യൂറോപ്യൻ യൂണിയൻ സമീപകാലത്ത് ആനുകൂല്യങ്ങൾ ഏർപ്പെടുത്തി.
ഈ നയത്തിന്റെ ഫലമായി, ലഫാർജ് സിമൻറ് പോലുള്ള കമ്പനികൾ പുതിയ ഇന്ധനം ഉപയോഗിക്കുന്നതിന് പഴയ വ്യവസായ നിലയങ്ങൾ പുതുക്കാൻ തുടങ്ങി.
130 വർഷം പഴക്കമുള്ള സിമന്റ് പ്ലാന്റിൽ എണ്ണ ശുദ്ധീകരണത്തിന്റെ ഉപോൽപ്പന്നമായ പെറ്റ്കോക്ക് ലഫാർജ് കത്തിക്കാൻ തുടങ്ങി.
സിമൻറ് ഉൽപാദനവും പെറ്റ്കോക്ക് കത്തുന്നതും വളരെ അറിയപ്പെടുന്ന മലിനീകരണ പ്രക്രിയകളാണ്.
ലഫാർജ് കമ്പനി വീണ്ടും തുറന്ന പ്ലാന്റിനടുത്താണ് മാകേലിന്റെ ഫാമിലി ഫാം നിൽക്കുന്നത്.
എക്കോ ക്രോഗ് ("ഇക്കോ സർക്കിൾ" ) എന്ന പ്രാദേശിക പരിസ്ഥിതി ഗ്രൂപ്പിന്റെ പ്രസിഡന്റായ മാകേൾ അന്തരീക്ഷ മലിനീകരണത്തെക്കുറിച്ചുള്ള വിവരങ്ങൾ ശേഖരിക്കാൻ പ്രദേശവാസികളെ സംഘടിപ്പിച്ചു.
അവർ ഇത് മാധ്യമങ്ങൾക്ക് മുന്നിൽ അവതരിപ്പിച്ചെങ്കിലും കാര്യമായ സ്വാധീനം ചെലുത്തിയില്ല.
2009 ൽ പ്ലാന്റിൽ അപകടകരമായ മാലിന്യങ്ങൾ കത്തിക്കാൻ പെർമിറ്റിനായി ലഫാർജ് അപേക്ഷിച്ചു.
കോടതിയിൽ പെർമിറ്റിനെ ചോദ്യം ചെയ്യാൻ അനുവദിക്കുന്നതിനെ ബാധിക്കുമെന്ന് കമ്പനി പറഞ്ഞ മാകേലിന്റെ സ്വത്ത് മേഖലയ്ക്കുള്ളിൽ വന്നു.
യൂറോപ്യൻ കമ്മീഷന് മുമ്പാകെ ഈ വെല്ലുവിളി നടത്താൻ നിയമപരമായി അനുമതിയുള്ള ഏക വ്യക്തി മാകേൾ ആയിരുന്നു.
അവിടെ പ്രാദേശിക അധികാരികളിൽ നിന്ന് നിയമപോരാട്ടം നടന്നു.
2015 ൽ പട്ടണത്തിലെ താമസക്കാർക്ക് അനുകൂലമായി കമ്മീഷൻ വിധി പ്രസ്താവിച്ചു.
പ്ലാന്റിൽ സിമൻറ് ഉത്പാദനം നിർത്താൻ ലഫാർജ് നിർബന്ധിതരായി.
2017 ൽ മാകേലിന് പരിസ്ഥിതി ആക്ടിവിസത്തിനുള്ള നൊബേൽ സമ്മാനം എന്ന് സ്ലൊവേനിയൻ മാധ്യമങ്ങളിൽ വിശേഷിപ്പിച്ച ഗോൾഡ്മാൻ പരിസ്ഥിതി സമ്മാനം ലഭിച്ചു.
മാകേലിന്റെ നിയമപോരാട്ടം അയാളുടെ പങ്കാളിയിൽ നിന്ന് വേർപെടുത്താൻ കാരണമായി.
തന്റെ പരിശ്രമം തന്റെ മൂന്ന് മക്കളെ "സമരം വിലമതിക്കുന്നതാണെന്ന്" പഠിപ്പിച്ചുവെന്ന് അദ്ദേഹം പറഞ്ഞു.
കുറിപ്പുകളും അവലംബങ്ങളും
അറ്റബാഡ് തടാകം ഇംഗ്ലീഷ് വിലാസം https://ml.wikipedia.org/wiki/Attabad_Lake
ഹൻസ താഴ്വരയിൽ സ്ഥിതി ചെയ്യുന്നതും ഔദ്യോഗികമായി ഇന്ത്യൻ യൂണിയനിൽ ഉൾപ്പെടുന്നതും പാകിസ്താൻ കൈവശം വച്ചിരിക്കുന്നതുമായ ഗിൽജിത് മേഖലയിലെ ഒരു തടാകമാണ് അറ്റബാഡ് തടാകം .
അവലംബം ↑ http://apnaganish.net/tag/Attabad-lake-hazard/%5Bപ്രവർത്തിക്കാത്ത+കണ്ണി%5D 1 2 ↑ പുറംകണ്ണികൾ Hunza Landslide Relief Support, daily updated information with downloadable GIS data for non-profit use | LOCAL.com.pk Complete news coverages and photographs | Pamir Times Monitoring blog by Professor Dave Petley, Durham University, England Ata Abad Lake on Google Maps, Input Requested from Contributors | ProPakistani Google LatLong: Map Makers respond to the Pakistan landslides Landslide Lake on Hunza River Overflows into Spillway – Earth Observatory (NASA) Thread on Hunza Gojal Lake Archived 2013-10-13 at the Wayback Machine .
Pakistan Landslide lake in Pakistan, Boston.com big pictures File:Documentary on Attabad Lake Hunza
28 (സംഖ്യ) ഇംഗ്ലീഷ് വിലാസം https://ml.wikipedia.org/wiki/28_(number)
ഇരുപത്തിയേഴിനും ഇരുപത്തിയൊൻപതിനും ഇടയിലുള്ള ഒരു എണ്ണൽ സംഖ്യയാണ് ഇരുപത്തിയെട്ട് ( 28 , മലയാളം: ൨൮ ).
ഗണിതത്തിൽ ഒരു  പൂർണ്ണ ഭാജ്യ സംഖ്യ 1,2,3,4,7,14 എന്നിവ ഘടകങ്ങൾ.
ആറ് കഴിഞ്ഞാൽ അടുത്ത പെർഫക്ട് സംഖ്യ 28 ആണ്, 28 നു ശേഷമുള്ള സംഖ്യ 496ഉം.
2 2 (2 3 - 1) = 28 ശാസ്ത്രത്തിൽ സിലിക്കണിന്റെ അറ്റോമിക പിണ്ഡം നിക്കലിന്റെ അറ്റോമിക സംഖ്യ ഭൗതിക ശാസ്ത്രത്തിലെ നാലാം മാജിക്ക് സംഖ്യ മനുഷ്യന്റെ ആർത്തവ ചക്രം 28 ദിനം.
2 കൺട്രീസ് ഇംഗ്ലീഷ് വിലാസം https://ml.wikipedia.org/wiki/Two_Countries
റാഫിയുടെ തിരക്കഥയിൽ ഷാഫി സംവിധാനം ചെയ്ത് 2015ൽ പുറത്തിറങ്ങിയ മലയാളചലച്ചിത്രമാണ് 2 കൺട്രീസ് .
ദിലീപ് , മംമ്ത മോഹൻദാസ് തുടങ്ങിയവരാണ് ഈ ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നത്.
മുകേഷ് , അജു വർഗ്ഗീസ് , സുരാജ് വെഞ്ഞാറമൂട് , ജഗദീഷ് , ഇഷ തൽവാർ തുടങ്ങിയവരാണ് മറ്റ് പ്രധാനവേഷങ്ങൾ ചെയ്തിരിക്കുന്നത് .
കൊച്ചിയിലും കാനഡയിലുമായിട്ടാണ് ഈ ചിത്രത്തിന്റെ ചിത്രീകരണം പൂർത്തിയായത്.2015ലെ ക്രിസ്തുമസ് ദിനത്തിൽ പുറത്തിറങ്ങിയ 2 കൺട്രീസ് മികച്ച പ്രദർശനവിജയം നേടി .
കഥാസംഗ്രഹം
തന്റെ ജന്മനാട്ടിലെ ആളുകളെ വഞ്ചിച്ച് ജീവിതം നയിക്കുന്ന വിവാഹ പ്രായമായ ചെറുപ്പക്കാരൻ ഉല്ലാസിനെ ( ദിലീപ് ) ചുറ്റിപ്പറ്റിയാണ് ചിത്രത്തിന്റെ ഇതിവൃത്തം .
അവനുവേണ്ടി പ്രവർത്തിക്കുന്ന ഒരേയൊരു പ്രചോദനം പണമാണ്, യാതൊരു അപകടസാധ്യതയുമില്ലാതെ അയാൾ അത് ആഗ്രഹിക്കുന്നു.
ഒരു മാർവാടി പട്ടേലറുടെ ( മകരന്ദ് ദേശ്പാണ്ഡേ ) സഹോദരിയായ സിമ്രാൻ ( ഇഷ തൽവാർ ) എന്ന വികലാംഗയായ ഒരു സ്ത്രീയെ വിവാഹം കഴിക്കാൻ അവൻ തീരുമാനിക്കുന്നു , അയാളിൽനിന്ന് നിന്ന് കുറച്ച് പണം കടം വാങ്ങി.
തന്റെ സഹോദരിയുടെ മുഖത്ത് ഒരു പുഞ്ചിരി വിടർത്തുകയല്ലാതെ മറ്റൊന്നും വേണ്ടെന്ന് പട്ടേലർ സമ്മതിച്ചു.
എന്നാൽ വിവാഹത്തിന് പിന്നിലുള്ള ഉല്ലാസിന്റെ പ്രചോദനം അവൾക്ക് അനുകൂലമായ സ്വത്തായിരുന്നു.
യാദൃശ്ചികമായ ഒരു പേര്, ഉല്ലാസിന് ഒരു ഇന്തോ-കനേഡിയൻ സമ്പന്നയായ മലയാളി സ്ത്രീ ലയയിൽ നിന്ന് ഒരു നിർദ്ദേശം കൊണ്ടുവന്നു ( മംമ്ത മോഹൻദാസ് ).
അദ്ദേഹം ഉടൻ തന്നെ ഈ നിർദ്ദേശം അംഗീകരിച്ചു, കൂടാതെ അവളുടെ സഹോദരിയെ വിവാഹം കഴിക്കുന്നതിനുള്ള താൽപര്യം ഉപേക്ഷിച്ചതായി പട്ടേലറോട് പറഞ്ഞു, അവർ കോപിക്കുകയും അക്രമാസക്തമാവുകയും ചെയ്തു.
കാനഡയിലേക്കുള്ള കുടിയേറ്റവും എളുപ്പമുള്ള പണവും അവനെ ആകർഷിക്കുന്നു.
പിന്നീടാണ് ലയ ഒരു വിട്ടുമാറാത്ത മദ്യപാനിയാണെന്ന് ഉല്ലാസ് അറിയുന്നത്.